Diari Oficial de la Generalitat Valenciana


Sumari del DOGV 9190, del 07-10-2021 (2021/10880)

RESOLUCIÓ de 30 de setembre de 2021, del president de l'Institut Valencià de Competitivitat Empresarial (IVACE), per la qual s'aprova la incorporació de les parcel·les F01, F04 i F06 del Parc Empresarial L'Espartal III de Xixona al procediment de licitació mitjançant concurs convocat per l'IVACE.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/10203


Data del document
:   30-09-2021

Organisme emissor
:   Institut Valencià de Competitivitat Empresarial

Tipus de document
:   Resolució

Descriptors 

:   * contracte administratiu

RESOLUCIÓ de 30 de setembre de 2021, del president de l'Institut Valencià de Competitivitat Empresarial (IVACE), per la qual s'aprova la incorporació de les parcel·les F01, F04 i F06 del Parc Empresarial L'Espartal III de Xixona al procediment de licitació mitjançant concurs convocat per l'IVACE. [2021/10122]  
Atés,  
Que a l'IVACE li corresponen, de conformitat amb el que es disposa en l'article 2.4 del Decret 4/2013, de 4 de gener, pel qual s'aprova el Reglament d'organització i funcionament d'IVACE, modificat pel Decret 110/2021, de 6 d'agost del Consell, de modificació del Reglament d'organització i funcionament de l'Institut Valencià de Competitivitat Empresarial, entre altres, les funcions de «promoure, gestionar i comercialitzar infraestructures industrials i comercials i col·laborar amb les empreses per a l'assoliment d'aquesta finalitat.»  
  
Que mitjançant resolució d'aquesta Presidència de data 30 de juliol de 2021, es va declarar la renúncia expressa formulada per l'empresa Bechinatural Nutrition, SL, a l'adjudicació de les parcel·les F01, F04 i F06 aprovada per resolució d'aquesta Presidència de data 17 de març de 2020 al Parc Empresarial L'Espartal III de Xixona (Alacant).  
Que en data 8 de setembre de 2021 ha sigut emés informe tècnic de necessitat pel responsable del Servei de Promoció Industrial de l'IVACE, pel qual es proposa la incorporació de les parcel·les F01, F04 i F06, del Parc Empresarial L'Espartal III, al procés de comercialització vigent en aquest Parc Empresarial, l'anunci del qual va ser publicat en el Diari Oficial de la Generalitat (DOGV) núm. 9067, de 22 d'abril de 2021, i el plec del qual és l'aprovat per aquesta Presidència en data 16 d'abril de 2021, romanent actualment publicat en la pàgina web d'IVACE.  
  
Que consta en l'expedient informe del Servei de Promoció Industrial de l'IVACE de data 8 de setembre de 2021 sobre valoració de preus de les tres parcel·les situades en aquest Parc Empresarial, així com taxació pericial per la qual es determina el valor dels béns objecte de licitació mitjançant concurs.  
Vistos els informes emesos i altra documentació obrant en l'expedient, i vista la proposta de la Direcció General d'IVACE.  
I en virtut de les competències conferides per l'article 4.2.d del Decret 4/2013, de 4 de gener del Consell, pel qual s'aprova el Reglament de l'IVACE, resolc:  
  
Primer  
Aprovar la incorporació de les parcel·les F01, F04 i F06, situades al Parc Empresarial L'Espartal III de Xixona (Alacant), al procés de comercialització vigent mitjançant concurs convocat per IVACE per a l'alienació i/o constitució de dret de superfície en aquest parc, i en conseqüència modificar l'annex I del plec de condicions particulars i prescripcions tècniques que regeix l'actual licitació, aprovat per aquesta Presidència en data 16 d'abril de 2021, l'anunci del qual va ser publicat en el DOGV número 9067, del 22 d'abril de 2021, en els termes definits en annex.  
  
Segon  
Ordenar la publicació d'aquesta resolució en el DOGV, i la publicació en la pàgina web de l'IVACE de l'annex adjunt.  
  
València, 30 de setembre de 2021.- El president de l'IVACE: Rafael Climent González.